***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Φεβρουαρίου 1989 σχετικά με τη σύναψη συμφωνίας με τη μορφή ανταλλαγής διακοινώσεων για την παράταση και την τροποποίηση της συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με τα αλιεύματα στα ανοιχτά των ακτών των Ηνωμένων Πολιτειών (89/167/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τη συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με τα αλιεύματα στα ανοιχτά των ακτών των Ηνωμένων Πολιτειών (1), και ιδίως το άρθρο XIV και το άρθρο XIX παράγραφος 1, την πρόταση της Επιτροπής, Εκτιμώντας: ότι η Κοινότητα και οι Ηνωμένες Πολιτείες της Αμερικής είχαν, σύμφωνα με το άρθρο XIV της συμφωνίας, διαβουλεύσεις σχετικά με την παράταση και την τροποποίηση της εν λόγω συμφωνίας που λήγει την 1η Ιουλίου 1989· ότι τα δύο μέρη συμφώνησαν να τροποποιήσουν τη συμφωνία και να την παρατείνουν για περίοδο δύο ετών· ότι, για το σκοπό αυτό, θα πρέπει να εγκριθεί η συμφωνία υπό μορφή ανταλλαγής διακοινώσεων, ΑΠΟΦΑΣΙΖΕΙ: Άρθρο 1 Εγκρίνεται εξ ονόματος της Κοινότητας η συμφωνία με τη μορφή ανταλλαγής διακοινώσεων σχετικά με την παράταση και την τροποποίηση της συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με τα αλιεύματα στα ανοιχτά των ακτών των Ηνωμένων Πολιτειών. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει

[Source: multi_eurlex | Tokens: 1501]